Gasstransport

=Gasstransport=

Gass som blir utvunnet offshore blir transportert lange strekninger før den kommer fram til den endelige kunden. Totalt volum gass levert fra norsk sokkel til mottaksterminalene i Europa var i 2009 på 96,6 milliarder Sm3. Transportkapasiteten i det norske rørledningssystemet er i dag om lag 120 milliarder Sm3 per år.

Figur 1: Solgt gass fra norsk sokkel (Kilde: Oljedirektoratet)

Figur 2: Norsk gassproduksjon 2009, gitt i Sm3 og i prosentandel. (Kilde: Gassco/Oljedirektoratet) 7800 km med rørledninger benyttes for å eksportere norsk gass. Gassen blir transportert gjennom rør på havbunnen. Fra produksjonsinnretningene offshore til prosessanleggene på land transporteres rikgass(tørr- og våtgass). Hvor våtgass(etan, propan, butaner, nafta og kondensat) og tørrgass(metan) separeres. Fra prosessanleggene transporteres våtgassen med skip, mens tørrgassen går gjennom rørledninger til mottaksterminaler på kontinentet. Slike mottaksterminaler for tørrgass ligger i Dornum(Tyskland), Emden(Tyskland), Zeebrugge(Belgia), Dunkerque(Frankrike), St.Fergus(Skottland) og Easington(England). Fra disse mottaksterminalene sendes gassen ut til kundene.



Figur 3: Norsk naturgasseksport 2009 fordelt på mottakerland. (Kilde: Oljedirektoratet) Langled er en slik gassledning, som sender gass som opprinnelig kommer fra Ormen Lange-feltet. Denne rørledningen går mellom Nyhamna på Nordmøre, og Easington i England. Denne gassledningen er 1166 km lang, og er i dag verdens lengste undersjøiske gassrørledning. Gassledningen går fra Nyhamna til Sleipner, og videre til Easington på østkysten av England. Den første delen fra Nyhamna til Sleipner er en 42” rørledning, med en kapasitet på 80 millioner Sm3 per dag. Den andre delen fra Sleipner til Easington er en 44” rørledning, med kapasitet på 72 millioner Sm3 per dag. Den sørlige delen ble satt i drift i 2006 og den nordlige delen i oktober 2007. Totale investeringer ved oppstarten var 18,6 milliarder 2010-kroner.

media type="youtube" key="GtbMDsDZ0AI" align="center" Video: Om utbygging av Ormen Lange og hele gasstransportprosessen fra havbunnen via Nyhamna til England.

De mange rørledninger for å transportere gassen fram til kundene er organisert av Gassled. Gassled er den formelle eier av infrastrukturen forbundet med gasstransporten fra norsk sokkel. Et interesseselskap som eies av olje- og gasselskapene på norsk sokkel. Gassled samler et nettverk av gassledninger på 7800 km for eksport, basert på 14 forskjellige gasstransportsystemer. Rørledningssystemet på norsk sokkel er verdens største i sitt slag. [|Gassco] er operatøren av disse rørledningene, og har ansvaret for drift, kapasitetskontroll og utvikling av transportsystemet. Gassco ble stiftet av Olje- og energidepartementet i 2001, og er eid av staten. De rørledningene som blir operert av Gassco kan du se [|her]

[|Gazprom] er en stor russisk gassprodusent, deleid av den russiske staten. I 2008 produserte Gazprom 549,7 milliarder m3 naturgass, og er verdens største gassprodusent. Gass fra Russland er en veldig viktig energikilde for land i Øst-Europa, og det har vært flere tilfeller hvor det har vært konflikt om gasstransporten fra Russland. Konflikter mellom Russland og de berørte landene har flere ganger endt med at gassrørledningene fra Russland har blitt stengt, noe som har ført til at store folkemengder har blitt uten gass i perioder.

__Kilder om gasstransport__: [| http://www.npd.no/no/Publikasjoner/Faktahefter/Fakta-2010/Kap-6/]
 * Gassco** []
 * Gazprom** []
 * Oljedirektoratet** []
 * Statoil** []